Bretagne/Korpus-divyezhek-brezhoneg-galleg huggingface dataset:
Le karaoké importé du Japon maintient l’art du chant et introduit la cybernétique dans les villes et villages les plus reculés, que ce soit dans des salles, sur des scènes extérieures ou sur des smartphones. 
Gant ar c’haraoke degaset eus Japan e vez dalc’het arz ar c’han ha lakaet e vez ar sibernetik da vont tre er c’hêrioù hag er c’hêriadennoù digenvesañ, pe e vefe e salioù, war leurennoù en diavez pe war boellgomzerioù.
Et même si les stars virtuelles holographiques nipponnes créées par informatique se produisant sur scène ne sont pas encore matérialisées sous forme de robots animés, le programme est dans les cartons des roboticiens. 
Ha pa ne vefe ket danvezelaet an esparadennoù holografek japanat krouet dre urzhiataer o c’hoari war al leurennoù e stumm robotoù bev c’hoazh, emañ ar programm e kartoñsoù ar robotegourien.
En attendant, modernité et tradition se côtoient et s’enrichissent mutuellement. 
Da c’hortoz emañ ar vodernelezh hag an hengoun kichen-ha-kichen ha pinvidikaat an eil a ra egile.
Pierre-Jakez Hélias est né le 17 février 1914 à Pouldreuzic. 
Ganet e oa bet Pêr-Jakez Heliaz d’ar 17 a viz C’hwevrer 1914 e Pouldreuzig.
Il a grandi dans cette maison, entouré de sa mère et de son grand-père maternel, Alain Le Goff. 
Deuet e oa bras en ti-mañ, asambles gant e vamm hag e dad-kozh a-berzh mamm, Alan ar Gov.
Son père, Pierre-Alain Hélias, a été mobilisé pendant toute la durée de la Première Guerre mondiale. 
E dad, Pêr-Alan Heliaz, a oa bet galvet da vezañ soudard hed-ha-hed ar Brezel-bed Kentañ.
Pierre-Jakez Hélias a légué cette maison à la commune peu avant sa mort, survenue le 13 août 1995.
Pêr-Jakez Heliaz en doa legadet an ti-mañ d’ar gumun nebeut a-raok e varv, a oa degouezhet d’an 13 a viz Eost 1995.
L’auteur du Cheval d’Orgueil a écrit en breton et en français. 
Aozer Marc’h al Lorc’h en deus skrivet e brezhoneg hag e galleg.
C’est un personnage aussi complexe qu’universel, qui a été tour à tour animateur radio, dramaturge, journaliste pour la presse écrite et poète, et que vous allez découvrir au cours de cette visite.
Un den luziet kenkoulz hag hollvedel e oa. Tro-ha-tro e oa bet abadenner er radio, saver dramaoù, kazetenner ha barzh. Kement-se a weloc’h e-pad ho pizit.
Certains lui ont reproché d’être un passéiste mais il était aussi un visionnaire : la preuve en est lorsqu’il lègue sa maison natale à la commune de Pouldreuzic, présageant déjà qu’elle deviendra un musée dédié à son oeuvre mais aussi à ce territoire qu’il affectionne tout particulièrement.
Tamallet e oa bet dezhañ gant tud zo bezañ ur paotr eus an amzer dremenet, met un diouganer e oa ivez : diskouezet en doa an dra-se p’en doa legadet e di genidik da gumun Pouldreuzig, o santout dija e teufe da vezañ ur mirdi gouestlet d’e oberennoù hag ivez d’ar c’horn-bro-mañ a gare ken-ha-ken.
Entrez dans le monde de Pierre-Jakez Hélias, découvrez qui il y était et comment il s’est construit, visitez sa première source d’inspiration et appréciez son talent dans sa pluralité.
Deuit e-barzh bed Pêr-Jakez Heliaz, grit anaoudegezh gantañ ha gwelit penaos e oa en em savet e-unan, bizitit e vammenn awen gentañ ha kemerit plijadur gant e zonezonoù liesseurt.
Pierre Jakez Hélias et l’École 1
Pêr-Jakez Heliaz hag ar Skol 1
Pierre-Jakez Hélias poursuit une scolarité classique à l’école primaire de garçons de Pouldreuzic. 
Pêr-Jakez Heliaz a oa bet en ur skol ordinal, skol kentañ-derez ar baotred e Pouldreuzig.
Il y apprend le français, lui qui n’entend que du breton une fois la classe terminée. 
Eno en doa desket galleg, goude ma ne gleve nemet brezhoneg ur wech echu ar c’hentelioù.
Il est remarqué par son instituteur qui le pousse à passer les concours des bourses, lui permettant d’accéder gratuitement au lycée classique. 
Remerket e oa bet gant e skolaer en doa broudet anezhañ da dremen kenstrivadeg ar yalc’hoù, ha gant-se mont digoust d’al lise klasel.
Pour cela, il doit quitter le giron familial pour Quimper, où il intègre en 1925 une classe de sixième du Lycée La Tour d’Auvergne. 
Evit-se en doa ranket kuitaat e familh evit mont da Gemper, ma oa bet e-barzh ar c’hwec’hvet klas el Lise La Tour d’Auvergne.
Il en sort en 1932 diplômé d’un baccalauréat de philosophie. 
Kuitaet en doa anezhañ e 1932, gantañ an diplom bachelouriezh war ar brederouriezh.
C’est encore une fois un de ses professeurs qui va le pousser à partir jusqu’à Rennes pour entrer en classe de première supérieure, aussi appelée khâgne.
Ur wech c’hoazh ez eo unan eus e gelennerien en doa broudet anezhañ da vont betek Roazhon evit mont en ur c’hlas kentañ uhel, anvet ivez khâgne.
Après ces deux années passées au Lycée à Rennes, Hélias décide d’intégrer la faculté des Lettres. 
Goude an daou vloaz-se e Lise Roazhon en doa divizet Heliaz mont e-barzh kevrenn al Lizhiri.
Parallèlement à ses études, il est employé comme surveillant dans différents établissements scolaires, lui permettant de subvenir à ses besoins, mais mettant parfois à mal son assiduité. 
E-skeud e studi e voe implijet da evezhier e meur a skol. Gant-se en doa gallet pourvezañ d’e ezhommoù, met diwar-goust an aketus ma oa war e studioù, a-wechoù.
En 1938, Hélias se voit décerner le prix Alcide-Massé, récompensant le meilleur mémoire, pour son Diplôme d’Études Supérieur (DES) de Latin.
E 1938 e oa bet roet da Heliaz ar priz Alcide-Massé, a c’haredone ar c’hounskrid gwellañ, evit e Ziplom Studi Uhel (DSU) war al Latin.
Hélias connaît quelques postes en Haute-Bretagne, mais il finit en 1947 par obtenir une place de professeur à l’École Normale de garçons de Quimper, où il fera toute sa carrière.
Anvet e oa bet en un nebeud lec’hioù e Breizh-Uhel, hag a-benn ar fin, e 1947, en doa tapet ur plas kelenner e Skol Normal ar baotred e Kemper. Eno en doa graet e respetad a-bezh.
Pierre Jakez Hélias et l'École 2
Pêr-Jakez Heliaz hag ar Skol 2
Tout au long de sa carrière de professeur, et même après sa retraite, Pierre-Jakez Hélias s’est engagé pour la défense du breton et de la culture populaire à l’école. 
A-hed e respetad kelenner, ha goude e retred zoken, Pêr-Jakez Heliaz en doa stourmet da zifenn ar brezhoneg hag ar sevenadur pobl er skol.
Il voit en effet l’école comme une institution permettant d’élever les esprits et de transcender sa condition sociale, lui-même étant un parfait exemple de cette ascension sociale permise par l’instruction. 
Evit gwir e wele ar skol evel un ensavadur da uhelaat ar spered hag ar renk er gevredigezh. Ur skouer beurvat eus an dra-se e oa-eñ p’en doa gallet uhelaat er gevredigezh gant an deskadurezh.
Son engagement envers le breton et la culture bretonnante grandit à mesure de son éloignement de sa Bretagne natale. 
Brasaat a rae e engouestl evit ar brezhoneg hag ar sevenadur brezhonek a-feur ma pellae diouzh Breizh ma oa bet ganet.
Il se construit donc progressivement un intérêt pour la culture bretonne, qu’il saura retranscrire dans ses écrits et son enseignement.
Setu e oa bet dudiet tamm-ha-tamm gant sevenadur Breizh, ha gouezet en doa diskouez kement-se en e skridoù hag en e gelennadurezh.
Il écrit des textes dès les années 1950 pour la revue de l’association Ar Falz, qui cherche à développer l’enseignement du breton. 
Skrivet en doa testennoù adalek ar bloavezhioù 1950 evit kelaouenn ar gevredigezh Ar Falz, a glaske diorren ar c’helenn brezhoneg.
Il en sera même président. 
Prezidant anezhi e oa bet zoken.
Son engagement le plus important se fait au sein de la Ligue de l’Enseignement. 
E engouestl pouezusañ a oa bet e-barzh Kevre an Deskadurezh.
Après la Libération, il est membre assidu de sa commission Théâtre et devient dès 1954 président de la commission Folklore. 
War-lerc’h an Dieubidigezh e oa bet un ezel aketus eus ar bodad C’hoariva ennañ, ha kerkent ha 1954 e oa deuet da vezañ prezidant ar bodad Folklor.
Il l’envisage comme un point de rencontre entre tous les arts autour de la culture populaire. 
Evitañ e oa ul lec’h ma kej an holl arzoù en-dro d’ar sevenadur pobl.
Il va alors chercher à pérenniser les actions de cette commission, notamment les cercles celtiques, via des structures permanentes permettant à cette culture et à cette langue de rester vivantes et vivaces.
Da neuze en doa klasket lakaat oberoù ar bodad-se da badout, ar c’helc’hioù keltiek da skouer, dre frammoù-pad a c’halle ober d’ar sevenadur ha d’ar yezh-se chom bev ha birvidik.
Pierre Jakez Hélias Écrivain 1
Pêr-Jakez Heliaz Skrivagner 1
Le goût de Pierre-Jakez Hélias pour les contes vient de son enfance, qu’il passe avec sa mère, mais aussi avec son grand-père maternel, Alain Le Goff alias Jean des Merveilles, son nom de conteur. 
Dont a rae goust Pêr-Jakez Heliaz d’ar c’hontadennoù eus e vugaleaj en doa tremenet gant e vamm hag ivez gant e dad-kozh a-berzh mamm, Alan ar Gov, pe Yann ar Marvailhoù, e anv konter.
Les veillées font alors partie de la vie sociale.
Ul lod eus buhez ar gevredigezh e veze ar beilhadegoù da neuze.
Son grand-père pratiquait la parole automatique c’est-à-dire qu’il commençait ses histoires sans en connaître la suite.
Kontañ a rae e dad-kozh war ar prim, da lavaret eo e kroge e istorioù anez anavezout ar fin anezho.
Il inventait des péripéties au fur et à mesure.
Ijinañ a rae an eurioù hag an dizeurioù bep ma konte.
Il dira aussi d’Alain Hélias, son autre grand-père : « C’est lui qui m’a appris l’art de la parole et de la mise en scène. ». 
Lavaret en doa ivez diwar-benn Alan Heliaz, e dad-kozh all : « Hennezh eo en doa desket din an tu da gontañ ha da leurennañ an traoù. »
L’art de conter est donc un héritage familial.
Un hêrezh familh e oa an tu da gontañ, neuze.
L’enfant du pays bigouden s’est cependant approprié cet héritage, notamment en traduisant ses contes en français, après les avoir écrits en breton.
Perc’hennet e oa bet an hêrezh-se gant bugel ar Vro Vigoudenn koulskoude, pa droe e gontadennoù e galleg goude bezañ skrivet anezho e brezhoneg, da skouer.
En 1929, il commence à faire un collectage des contes de son enfance. 
E 1929 e oa krog da zastum kontadennoù e vugaleaj.
Dans ses récits, Hélias reprend des légendes, mais aussi des traditions bretonnes qui sont en train de disparaître. 
En e zanevelloù e adkemere Heliaz mojennoù, hag ivez hengounioù breizhat a oa o vont da netra.
Ses récits permettent donc de documenter des pratiques anciennes.
Setu ma c’haller kaout ganto teulioù diwar-benn boazioù kozh.
Il modernise le conte en reliant cet art de conter à des mouvements littéraires comme le surréalisme, même s’il précise qu’il ne s’inscrit dans aucun de ces courants en particulier, qu’il s’en inspire seulement pour sa création.
Modernaet en doa ar c’hontadennoù p’en doa liammet an tu da gontañ ouzh luskadoù lennegel evel an dreistrealouriezh, daoust ma tisklêrie ne oa ket e-barzh hini ebet eus al luskadoù-se ha ne rae nemet tennañ awen anezho evit ar pezh a groue.
La part du conte est aussi fondamentale dans Le Cheval d’orgueil, ce qui montre son importance dans l’écriture de Pierre-Jakez Hélias et dans la vie sociale bretonne qu’il décrit.
Bras-kaer eo lod ar c’hontadennoù e Marc’h al Lorc’h ivez, ar pezh a ziskouez pegen pouezus e oant e skridoù Pêr-Jakez Hélias hag e buhez ar gevredigezh vreizhat depegnet gantañ.
Pierre Jakez Hélias Écrivain 2
Pêr-Jakez Heliaz Skrivagner 2
Pierre-Jakez Hélias est également un dramaturge très représenté notamment dans les années 1960, en Bretagne mais aussi en partout en France. 
Un dramaour e oa Pêr Jakez Heliaz ivez, ha c’hoariet e oa bet kalz e bezhioù er bloavezhioù 1960, e Breizh hag ivez e pep lec’h e Frañs.
Il commence à s’intéresser au théâtre dans sa jeunesse en intégrant une petite troupe en parallèle de ses études. 
Krog e oa da vezañ dudiet gant ar c’hoariva pa oa yaouank ha pa oa bet e-barzh ur strollad bihan e-skeud e studi.
Ses oeuvres sont publiées en breton et en français. 
Embannet eo bet e oberennoù e brezhoneg hag e galleg.
Parmi ses pièces les plus connues, on peut noter Le Roi Kado (1960) ou Le Grand Valet (1977).
E-mesk ar re vrudetañ e c’haller menegiñ Ar Roue Kado (1960) pe Ar Mevel Bras (1977).
Pierre-Jakez Hélias est un représentant du théâtre social, qui s’attache davantage à des problématiques contemporaines tout en conservant des codes relatifs au théâtre classique. 
Ur paotr eus ar c’hoariva sokial e oa Pêr-Jakez Heliaz. Dedennet e oa kentoc’h gant an diaesterioù modern, met mirout a rae evelato ar c’hodoù a denn d’ar c’hoariva klasel.
Il rédige aussi des pièces symbolistes, poétiques, souvent basées sur des légendes locales.
Savet en doa ivez pezhioù arouezel, barzhoniel, diazezet war mojennoù eus ar vro alies.
L’auteur écrit des poèmes tout au long de sa vie. 
A-hed e vuhez e oa bet skrivet barzhonegoù gant ar skrivagner.
Dès son plus jeune âge, au lycée à Quimper, puis à l’université de Rennes, il prend part à des ateliers d’écriture et de lecture de poèmes. 
A-vihanik, e lise Kemper, ha da c’houde e skol-veur Roazhon, en doa kemeret perzh en atalieroù ma veze skrivet ha lennet barzhonegoù.
Dans ces ateliers, les membres rédigent des parodies de poèmes célèbres. 
En atalieroù-se e veze savet gant an izili parodiennoù eus barzhonegoù brudet.
C’est à ces ateliers à Rennes qu’il a l’occasion de rencontrer Max Jacob. 
En atalieroù-se eo, e Roazhon, en doa bet tro da gejañ gant Max Jacob.
Pierre-Jakez Hélias publie plusieurs ouvrages consacrés aux poèmes, le plus souvent rédigés en français et en breton.
Pêr-Jakez Heliaz en deus embannet meur a levr gouestlet d’ar barzhonegoù, skrivet e galleg hag e brezhoneg peurliesañ.
Pierre Jakez Hélias et Le Cheval d’Orgueil 1
Pêr-Jakez Heliaz ha Marc’h al Lorc’h 1
L’écriture du Cheval d’orgueil est née de la rencontre entre Pierre Hélias et Jean Malaurie, ethno-géographe fondateur de la collection « Terres Humaines » chez Plon. 
Skrivet e oa bet Marc’h al Lorc’h war-lerc’h un emgav etre Pêr-Jakez Heliaz ha Jean Malaurie, un etnogeografour anezhañ, diazezer an dastumad « Terres Humaines » e ti Plon.
Il propose à Pierre-Jakez Hélias d’écrire un livre sur la vie des habitants du Pays bigouden. 
Kinniget en doa da Bêr-Jakez Heliaz skrivañ ul levr diwar-benn buhez annezidi ar Vro Vigoudenn.
Il utilise pour cela des textes issus des chroniques bilingues hebdomadaires publiées à partir de 1959 dans le journal La Bretagne à Paris.
Evit-se en doa implijet kronikennoù divyezhek a oa bet embannet bep sizhun adalek 1959 er gazetenn La Bretagne à Paris.
L’ouvrage est principalement consacré à la jeunesse de l’auteur, passée à Pouldreuzic au début du XXe siècle. 
Gouestlet eo al levr da yaouankiz ar skrivagner dreist-holl, tremenet e Pouldreuzig e penn kentañ an XXvet kantved.
Il débute le livre par une présentation quasi ethnographique de sa famille, dont ses parents et grands-parents, très influents dans sa carrière littéraire.
Kregiñ a ra al levr gant un depegn etnografek, koulz lavaret, eus e familh, e dud hag e dud-kozh, o doa bet ul levezon vras war e respetad lennegel.
L’auteur y dépeint les différents rites et coutumes, comme le baptême et le mariage, qui rythment la vie de la société dans le pays Bigouden. 
Ennañ e teskriv ar skrivagner al lidoù hag ar boazioù, evel ar vadeziant hag an eured, a roe lusk da vuhez ar gevredigezh er Vro Vigoudenn.
On y découvre les conséquences de la Grande Guerre, avec la fracture sociale qui se crée entre les Bretons des campagnes et les citadins. Cette fracture se ressent notamment autour de l’utilisation du breton qui commence à disparaître dans les villes.
Gwelet a reer heuliadoù ar Brezel Bras, gant an torr er gevredigezh a oa bet etre Bretoned ar maezioù ha re ar c’hêrioù, un torr hag a weled en implij ar brezhoneg, da skouer, a groge da vont da goll er c’hêrioù.
Cependant, Le Cheval d’Orgueil ne peut pas être vu uniquement comme autobiographique et ethnographique. 
Koulskoude ne c’haller ket lavaret ez eo Marc’h al Lorc’h danevell ur vuhez pe ul levr etnografek hepken.
Le récit comporte de nombreux contes et légendes bretons, entendus par Hélias auprès de son grand-père maternel.
Er skrid ez eus e-leizh a gontadennoù hag a vojennoù breizhat, klevet gant Heliaz digant e dad-kozh a-berzh mamm.
Pierre Jakez Hélias et Le Cheval d’Orgueil 2
Pêr-Jakez Heliaz ha Marc’h al Lorc’h 2
Le livre reçoit un très bon accueil des critiques littéraires et connaît un énorme succès populaire, avec plus de 2 millions d’exemplaires vendus en 20 ans. 
Plijet e oa al levr d’ar re a vurutell al lennegezh, ha berzh bras en doa graet e-touez an dud, gant ouzhpenn 2 vilion a skouerennoù gwerzhet dindan 20 vloaz.
Le public se sent proche du mode de vie décrit dans l’ouvrage. 
Tost en em sante an dud d’ar mod buhez deskrivet el levr.
Face à ce succès, le livre est adapté sous plusieurs formats, comme la bande dessinée par Gallic et Lizano ou encore au cinéma par Chabrol. 
Abalamour d’ar berzh bras-se e oa bet graet meur a dra diwar al levr, evel bannoù-treset gant Gallic ha Lizano peotramant ur film gant Chabrol.
Grâce à ce livre, Hélias devient un représentant de la Bretagne en France.
Dre al levr-se e oa deuet Heliaz da vezañ un dileuriad eus Breizh e Frañs.
Mais Pierre-Jakez Hélias est également dénigré par une partie du public breton.
Met droukprezeget e oa bet eus Pêr-Jakez Helias ivez gant un darn eus ar Vretoned.
Menés par Xavier Grall et son ouvrage Le Cheval couché en 1977, ils trouvent que Hélias ne met pas suffisamment la Bretagne cause bretonne en avant. 
En o fenn e oa Xavier Grall hag e levr Le Cheval couché e 1977. Kavout a rae dezho ne oa ket bet lakaet kaoz Breizh war-raok a-walc’h gant Heliaz.
Ils déplorent une vision passéiste de la culture bretonne ainsi que de sa langue.
Kerse a oa ganto d’ur sell eus an amzer dremenet ouzh sevenadur Breizh hag he yezh.
Un débat organisé par Bernard Pivot dans son émission Apostrophes permet à Hélias de défendre son point de vue. 
E-pad ur c’hendiviz aozet gant Bernard Pivot en e abadenn Apostrophes en doa gallet Heliaz displegañ e vod da welet an traoù.
Contrairement à l’interprétation de ses détracteurs, Hélias ne souhaite pas reconstituer un passé révolu et regrette le déclin de la langue bretonne, malgré tous les efforts entrepris.
Daoust d’ar pezh a grede e zroukprezegerien ne felle ket dezhañ adsevel an amzer dremenet ha kerse en doa o welet ar brezhoneg o vont da fall en desped d’an holl strivoù.
Pour l’adaptation au cinéma par Claude Chabrol en 1980, Hélias cède tous ses droits. 
Evit ober ur film diwar al levr, gant Claude Chabrol en 1980, Heliaz en doa roet e holl wirioù.
Le film totalise 640 000 entrées. 
En holl e oa bet 640 000 a dud o welet ar film.
Mais certains lecteurs critiquent sévèrement les coupures gênantes pour la compréhension du personnage de Jakez Hélias, notamment l’apprentissage du français et son rapport à l’école.
Met darn eus al lennerien o doa kavet abeg ken-ha-ken en troc’hoù a oa bet graet hag a vire da gompren piv e oa Jakez Heliaz, an deskiñ galleg hag e zarempred gant ar skol, da skouer.
Pierre Jakez Hélias et les Médias
Pêr-Jakez Heliaz hag ar Mediaoù
Après la Seconde Guerre mondiale, Pierre Hélias est chargé avec Pierre Trépos de relancer les émissions en breton. 
Goude an Eil Brezel-bed e oa bet karget Pêr-Jakez Heliaz da adreiñ lañs d’an abadennoù brezhonek, asambles gant Pierre Trépos.
La première a lieu le 21 décembre 1946. 
D’an 21 a viz Kerzu 1946 e oa bet an abadenn gentañ.
Un an après, il commence à faire des reportages. 
Bloaz war-lerc’h e oa krog d’ober kelaouadennoù.
Il interviewe les gens chez eux, il recueille des chansons. 
Mont a rae da di an dud da gaozeal ganto, dastum a rae kanaouennoù.
Il continue jusqu’en 1960 au rythme d’une émission d’une demi-heure par semaine. 
Betek 1960 en doa kendalc’het d’ober un abadenn un hantereur ar sizhun.
À cette occasion, il écrit des sketches et des pièces de théâtre. 
D’an dro-se en doa skrivet sketchoù ha pezhioù-c’hoari.
C’est à ce moment-là qu’il crée son rôle de Jakez Kroc’hen, pseudonyme qu’il intègre à son nom.
D’ar c’houlz-se eo en doa krouet penn-den Jakez Kroc’hen, al lesanv a oa da vezañ stag ouzh e anv pelloc’h.
La médiatisation de Pierre-Jakez Hélias a créé une polémique car certains n’aimaient pas la façon dont il parlait de la Bretagne à la télévision. 
Ur rendael a oa bet da-heul Pêr-Jakez Heliaz er mediaoù, rak ne blije ket da lod tud e vod da gomz eus Breizh er skinwel.
Ce fut le cas de Xavier Grall qu’il rencontre sur le plateau de l’émission Apostrophes, animée par Bernard Pivot, le 8 juillet 1977. 
Evel-se e oa bet kont gant Xavier Grall en doa kejet gantañ war bladenn an abadenn Apostrophes, kaset en-dro gant Bernard Pivot, d’an 8 a viz Gouere 1977.
Pour Xavier Grall, Hélias présentait la Bretagne d’une manière trop passéiste.
Evit Xavier Grall e oa depegnet Breizh gant Heliaz en ur mod hag a oa betek re hini an amzer dremenet.
Concernant son engagement politique, Pierre-Jakez Hélias a été président du comité de soutien à Mitterrand dans le Finistère en 1981 ainsi qu’en 1988, puis membre du comité de soutien à Lionel Jospin en 1995.
Evit a sell ouzh e engouestl er politikerezh, Pêr-Jakez a oa bet prezidant ar bodad da harpañ Mitterrand e Penn-ar-Bed e 1981 hag ivez e 1988, ha goude-se e oa bet un ezel eus ar bodad da harpañ Lionel Jospin e 1995.
Pierre-Jakez Hélias est également très actif dans le milieu associatif breton.
Oberiant-kaer e oa Pêr-Jakez Heliaz er c’hevredigezhioù eus Breizh.
Cependant, il se tient à l’écart des mouvements nationalistes bretons.
Koulskoude e oa chomet distag bepred diouzh al luskadoù broadelourien vreizhat.
Insolation estivale.
Heoliadur e-pad an hañv.
Mesurée par héliographe et spatialisée à partir des valeurs satellites
Muzuliet gant un heliograf hag egorelaet diwar talvoudoù dre loarell.
Les zones côtières sont plus ensoleillées. 
Muioc’h a heol a vez en arvor.
Les brises de mer estivales repoussent les nuages vers l’intérieur.
Gant aezhennoù-mor an hañv e vez kaset ar c’houmoul war-zu an diabarzh.
Le littoral de la Manche et de l’Atlantique, en particulier les îles, bénéficient d’une durée d’insolation comparable à celles de certaines villes du Sud de la France.
Arvor Mor Breizh hag hini ar Mor Atlantel, dreist-holl an inizi, o devez un amzer heoliadur a c’haller keñveriañ ouzh hini kêrioù zo e su Frañs.
Janvier emplit le fossé, février le garde plein.
Genver a garg ar foz, C'hwevrer he dalc'h kloz.
Vapeur montant de la mer, soleil chaud à fendre la porte.
Brumenn diwar ar mor, heol tomm ken e c'hor.
Soleil blanc, signe de pluie.
An heol gwenn da c'hlav e ten.
Pluie qui vient du sud, pluie toute la journée.
Glav da greisteiz ha glav e-pad an deiz.
Gelées en fin d’année, des pommes plein le fossé.
Frim er bloaz kozh, avaloù leun ar foz.
Les courbes pluies/températures de Rennes sont typiques des climats océaniques.
Ar c’hrommennoù glaveier/gwrezverkoù eus Roazhon a zo skouerioù eus an hinoù meurvorel.
Les pluies se répartissent harmonieusement pendant l’année : les orages d’été compensent les pluies d’hiver.
Kouezhañ a ra ingal ar glaveier e-pad ar bloaz : kempouezet e vez barradoù-arnev an hañv gant barradoù-glav ar goañv.
Les températures sont sans excès. 
Ar gwerzverkoù ne vezont na re yen na re domm.
On note peu de grands froids ou de fortes chaleurs.
Merzout a reer e vez ral a wech yen-du pe tomm-gor an amzer.
Une douceur océanique toute en nuance.
Un dousijenn veurvorel kemm-digemm.
La Bretagne bénéficie d’un climat océanique tempéré des plus typiques.
E Breizh e ren un hin meurvorel kerreizh eus ar re zibarañ.
L’influence des courants et des vents marins adoucit les variations diurnes et saisonnières des températures.
Gant levezon ar redoù hag an avelioù mor ne gemm ket kement-se ar gwrezverkoù e-pad an deiz hag hervez mareoù ar bloaz.
Mais cette apparence clémente revêt des nuances bien marquées.
Disheñvel mat e vez doare ar glouarded-se hervez al lec’h avat.
Les collines de Bretagne reçoivent, par exemple, deux fois plus d’eau que le Bassin Rennais.
War torgennoù Breizh, da skouer, e kouezh an hanter muioc’h a c’hlav eget e diazad Roazhon.
Les régions du littoral bénéficient d’hivers plus doux et d’étés plus ensoleillés que celles de l’intérieur.
E broioù an arvor e vez klouaroc’h ar goañvoù hag heoliekoc’h an hañvoù eget re an diabarzh.
Ces nuances s’expriment aussi d’une année sur l’autre.
Heñvel e vez an diforc’hioù-se ivez eus an eil bloaz d’egile.
Notre région n’est pas à l’abri de phénomènes extrêmes comme les ouragans de 1987 et 1999 ou les inondations des hivers 2000/2001 et 2013/2014.
Ne dremen ket hor bro hebiou da zarvoudoù dreistordinal evel korventennoù 1987 ha 1999 pe evel an dic’hlannoù a oa bet e-pad goañvoù 2000/2001 ha 2013/2014.
Et nombre de jour de pluie (supérieur à 1mm).
Ha niver a zevezhioù glav (muioc’h eget 1mm).
En 4 mois, du 1er avril au 30 juillet : seulement 31 mm à Morlaix. 
E-korf pevar miz, eus ar 1añ a viz Ebrel betek an 30 a viz Gouere, ne oa kouezhet nemet 31 mm dour e Montroulez.
Quelques évènements exceptionnels.
Un nebeud darvoudoù dreistordinal.
Une sécheresse sans précédent.
Ur sec’hor ha ne oa morse bet anezhi a-raok.
Des tempêtes mémorables.
Korventennoù chomet en eñvor.
L’ouragan du 15 octobre 1987 : plus de 200km/h sur les pointes du Finistère.
Avel-diroll ar 15 a viz Here 1987 : ouzhpenn 200km/e e begoù Penn-ar-Bed.
Le 6 juillet 1969 : 150km/h en mer d’Iroise et les côtes de la Manche.
D’ar 6 a viz Gouere 1969 : 150km/e e mor Hirwazh ha war aodoù Mor Breizh.
Rose des vents à Quimper.
Rod an avelioù e Kemper.
Le régime du vent se caractérise par deux directions dominantes.
Heverk eo ren an avelioù gant daou zurc’hadur pennañ.
Les vents d’ouest et de sud-ouest, chargés de douceur océanique, sont les plus fréquents.
Peurliesañ e vez avelioù gwalarn ha mervent, leun a zousijenn veurvorel.
Les vents de nord-est sont secs et froids en hiver.
Sec’h ha yen e vez an avelioù mervent e-pad ar goañv.
Ils nous garantissent souvent de très belles journées en été.
Ganto e vezomp sur alies e vo devezhioù brav-kenañ e-pad an hañv.
L’hiver de référence pour sa durée, le temps reste glacial de début janvier à fin février 1963.
Ar goañv dave a-fet padelezh, eus deroù miz Genver betek dibenn miz C’hwevrer 1963 e oa bet yen-sklas an amzer.
De 1984 à 1987 : 3 hivers rigoureux successifs, souvent avec neige persistante.  
Eus 1984 betek 1987 : 3 goañv garv lerc’h-ouzh-lerc’h gant erc'h padus alies.
Les records de froid sont battus avec -10°C à l'île d'Ouessant le 13 janvier 1987.
Biskoazh ne oa bet ken yen-se an amzer gant -10°C en Enez-Eusa d’an 13 a viz Genver 1987.
Le dernier coup de froid du XXème siècle : -10°C à Quimper le 2 janvier 1997 et -12°C à Lorient le jour de l’an.
Ar barrad yenijenn diwezhañ eus an XXvet kantved : -10°C e Kemper d’an 2 a viz Genver 1997 ha -12°C en Oriant d’an deiz kentañ ar bloaz.
130 mm en 1h30 à Monterfil le 29 juin 1992.
130 mm en ur ober 1e30 e Mousterfil d’an 29 a viz Mezheven 1992.
95 mm à Nantes le 7 juillet 1977.
95 mm e Naoned d’ar 7 a viz Gouere 1977.
104 mm à Brest le 24 octobre 2011.
104 mm e Brest d’ar 24 a viz Here 2011.
Nombre moyen de jours chauds.
Niver keitat a zevezhioù tomm.
Nombre de jours supérieurs à 25°C.
Niver a zevezhioù tommoc’h eget 25°C.
La latitude joue un rôle plus important que la distance à la mer dans le décompte des jours.
Al ledred a c’hoari ur roll pouezusoc’h eget pellder ar mor evit kontañ an niver a zevezhioù.
La rafale de vent la plus forte en km/h. 
Ar fourrad-avel kreñvañ e km/e.
Nombre maximal de jours de gelée. 
Niver brasañ a zevezhioù rev.
Nombre maximal de jours de pluie.
Niver brasañ a zevezhioù glav.
Pluviométrie minimal et maximal annuelle.
Kouezhadurioù bloaziek izelañ hag uhelañ.
Températures extrêmes relevées sous abri.
Gwrezverkoù izelañ ha tommañ er goudor.
Nombre moyen de jours de gel.
Niver keitat a zevezhioù rev.
L’influence de la mer est visible : le nombre de jours de gel décroit au fur et à mesure que l’on s’approche de la côte.
Levezon ar mor a vez santet : seul vui ma tostaer d’an aod, seuil vui e tigresk an niver a zevezhioù rev.
Le temps d'une campagne.
Amzer ur c’houlzad pesketa.
Le calendrier des communautés maritimes concernées par la grande pêche se démarque de celui du reste de la population. 
Er c’humuniezhioù liammet ouzh ar vicher vras e veze lusket ar vuhez en un doare disheñvel diouzh an dud all.
Une fois que les bateaux ont franchi la ligne d’horizon, une longue attente commence pour les épouses et les familles. 
Ur wech aet ar bigi diwar wel e kroge ar gwragez hag ar familhoù gant ur maread gortoz hir.
À partir du 19e siècle, grâce aux navires d’assistance, les lettres sont acheminées régulièrement à bord et à terre, aux Maisons de famille de Saint-Pierre-et-Miquelon et d’Islande. 
Adalek an 19vet kantved e voe kaset ingal al lizheroù gant al listri skoazell betek bourzh ar bigi ha, war an douar, d’an tiez degemer e Sant-Pêr-ha-Mikelon hag en Island.
Une bonne épouse doit écrire le plus souvent possible, avec précision, noter et consigner la vie à terre. 
Dav e oa d’ar gwragez a-feson skrivañ an aliesañ ma c’hallent, notenniñ ha kontañ ar vuhez war an douar en un doare resis.
Si le mari ou le père reçoit les lettres rassemblées par dizaines, ses réponses sont de quantité moindre.
Ha pa reseve ar wazed pe ar vibien pakadoù enno degadoù a lizheroù, ne veze ket ken puilh o respontoù.
À bord des navires, c'est le poisson qui commande. 
E bourzh al listri eo ar pesked a vez ar mestr.
Rares sont les moments pour écrire à moins d’attendre un jour non travaillé en raison du mauvais temps.
N’o deze ket nemeur a amzer da skrivañ, nemet pa ne veze ket labouret abalamour d’an amzer fall.
Au 20e siècle, la lettre radiotélégramme, limitée à vingt-deux mots, est le moyen utilisé pour annoncer les nouvelles importantes : décès ou naissances. 
En 20vet kantved e veze graet gant al lizheroù skinbellskrivet, na c’hallent ket mont en tu all da zaou c’her warn-ugent, evit kemenn ar c’heleier pouezus : marvioù pe ganedigezhioù.
Pour les périodes contemporaines, certaines familles ont recours à la photographie ou aux enregistrements audio pour faire découvrir les derniers événements survenus à terre, le nouveau-né et ses progrès.
Er mareoù tostoc’h ouzhimp e kase familhoù zo luc’hskeudennoù pe enrolladennoù klevet evit reiñ d’anaout an traoù diwezhañ degouezhet er vro ha diskouez ar bugel nevez-c’hanet hag ar mod ma ’z a war-raok.
Campagne de pêche, cycle de vie.
Koulzad pesketa, maread bevañ.
À l'époque des voiliers, les mariages des pêcheurs sont célébrés avant le départ, en plein hiver ou après leur retour. 
Da vare ar bigi-dre-lien e veze euredet ar besketaerien a-raok ma ’z afent kuit, e-kreiz ar goañv, pe pa vezent distro.
Les cycles des campagnes de pêche correspondent au temps de l'enfantement et les naissances des enfants ont lieu aux mêmes périodes de l’année. 
Klotañ a rae marevezh ar c’houlzadoù pesketa gant an amzer a oa ezhomm evit dougen ha ganet e veze ar vugale er memes koulzoù eus ar bloaz.
À l'approche du retour de la campagne de pêche, les femmes se préparent à accueillir leurs maris, en apportant un soin particulier à la maison et au jardin. 
Pa veze deiz an distro eus ar c’houlzad pesketa o tostaat en em lakae ar merc’hed da gempenn an traoù evit degemer o gwaz, graet e veze war-dro an ti hag al liorzh dreist-holl.
Autant d'indices permettant au mari d'imaginer le quotidien de son épouse pendant ces longs mois d'absence. 
Evel-se e c’halle ar wazed ijinañ ar pezh a yae d’ober buhez pemdez o gwragez pa vezent o-unan mizioù-pad.
Chaque année, entre le milieu de l'hiver et le début du printemps, des centaines de goélettes ou trois-mâts et leur équipage partaient pour des campagnes de cinq à huit mois, parfois plus selon la mauvaise fortune.
Bep bloaz, etre kreiz ar goañv ha deroù an nevezamzer, ez ae kantadoù a oueletennoù pe a deirgwernioù kuit evit koulzadoù pesketa e-pad pemp miz, betek eizh miz, pe muioc’h a-wechoù pa ne raent ket fortun vat.
À bord comme à terre, les hommes et leurs familles forment une communauté maritime, régie par un calendrier spécifique : la communauté vit dans un temps différent, rythmé par les campagnes et les saisons. 
Koulz e bourzh ar bigi ha war an douar ez ae ar besketaerien hag o familh d’ober ur gumuniezh liammet ouzh ar mor, urzhiet o bloavezh en ur mod disheñvel : bevañ a rae ar gumuniezh en un amzer all, lusket gant ar mareajoù hag ar c’houlzoù-amzer.
C’est le temps de l’incertitude, de l’inconnu, où l’on guette le moindre signe – les intersignes – en l’absence de courriers et de nouvelles. 
An entremar, an dianav a veze o ren, spiet e veze an disterañ sin – ar sinadoù – defot resev lizheroù ha keleier.
Mais pour les familles, c’est aussi la crainte du retour, où l’on redoute le drapeau noir en berne annonciateur de deuils. 
Ar familhoù avat o deze lure ivez da welet ar bigi o tistreiñ, abalamour m’o deze aon e vefe lakaet ar banniel du a-zivilh evit kemenn e oad e kañv.
Les hommes s’embarquent. 
Ar baotred o lestrañ.
La pêche à Terre-Neuve a toujours nécessité une main d’œuvre abondante et saisonnière. 
Adalek ar penn kentañ e oa ezhomm labourerien e-leizh evit mont da besketa d’an Douar-Nevez e-pad reuziadoù.
Au 19e siècle, 8 000 à 10 000 hommes migrent chaque année du golfe normand-breton vers les côtes et les bancs de Terre-Neuve.
En 19vet kantved ez ae etre 8 000 ha 10 000 a baotred kuit eus pleg-mor Sant-Maloù evit mont war-zu aodoù ha bankoù an Douar-Nevez.
Le capitaine, maître du recrutement.
Ar c’habiten a save e akipaj.
C’est l’armateur qui recrute le capitaine. 
Gant ar paramantour e veze tutaet ar c’habiten a ranke sevel e akipaj.
Ce dernier engage ses hommes lors de visites au domicile ou au café du coin. 
Evit en ober ez ae ar c’habiten da glask war-lerc’h an dud er gêr pe en ostalerioù.
Il s’agit de trouver des hommes fiables, capables de vivre sept mois en mer et qui soient bons pêcheurs.
Dav e oa kavout paotred a c’halled fiziout enno, prest da vevañ e-pad seizh miz war vor ha pesketaerien ampart.
Les plus jeunes, mousses et novices, embarquent souvent avec un grand frère, un père ou un oncle.
Alies e teue ar re yaouankañ anezho, moused ha deskarded, da-heul ur breur koshoc’h, o zad pe un eontr.
Souvent, ils choisissent de repartir avec le capitaine de la campagne précédente mais peuvent être tentés de rejoindre un capitaine qui donne plus d’avances et un bon "denier à Dieu". 
Peurliesañ e veze mat ganto labourat adarre gant ar memes kabiten hag ar bloaz a-raok, met gallout a raent ivez bezañ troet da vont gant unan all hag a roe un tamm muioc’h a arc’hant en a-raok hag un "diner Doue" a-feson.
C’est lorsque la promesse d’engagement est signée que le pêcheur reçoit le denier à Dieu, une gratification personnelle d’un montant modéré, mais variable selon les individus. 
An diner Doue a oa un donezon arc’hant hag a veze roet da bep pesketaer e-unan ur wech sinet ar bromesa goprañ. Ne save ket gwall uhel ar manegoù-se, ha ne veze ket roet ar memes tra d’an holl.
Le montant des avances, qui peut représenter jusqu’aux deux tiers de la rémunération finale, est également discuté. 
Marc’hataet e veze war ar sammad arc’hant a veze paeet en a-raok ; gallout a rae sevel betek an div drederenn eus ar gopr en holl.
Il sera versé dans les jours précédant l’embarquement, pour permettre au pêcheur d’acheter tout ce dont il peut avoir besoin en mer et offrir, s’il le peut, quelques réjouissances pour lui-même ou ses proches avant une absence de plusieurs mois.   
Roet e veze un toullad devezhioù a-raok lestrañ abalamour d’ar pesketaer da c’hallout prenañ ar pezh en defe ezhomm war vor ha, mar galle en ober, da brofañ un nebeud ebatoù dezhañ e-unan ha d’e dud nes a-raok mont kuit e-pad meur a viz.
Quelques jours avant d’embarquer, les formalités sont passées devant notaire, puis à l’Inscription maritime dès le début du 20e siècle. 
Un toullad devezhioù a-raok lestrañ e oa ret sinañ difraeoù e ti an noter, ha goude-se, adalek deroù an 20vet kantved, e roll ar morlu.
Le capitaine a établi son rôle d’équipage qui doit être signé par tous les membres. 
Gant ar c’habiten e veze savet roll an akipaj a ranke bezañ sinet gant an holl baotred a yae d’ober anezhañ.
Tout le monde peut embarquer après la revue administrative et la visite médicale obligatoire. 
War-lerc’h an difraeoù melestradurel hag ar vizit medisin ret e c’halle an holl mont e bourzh.
Dans les pays de Saint-Brieuc, de Saint-Malo et de Granville se développe une véritable branche morutière intégrant chantiers de construction navale et fournisseurs d’équipement et de marchandises, pour le bateau comme pour l’équipage. 
E broioù Sant-Brieg, Sant-Maloù ha Granville e oa lañs gant ur gwir skourr ar morueta hag a oa stag outañ chanterioù-bigi ha stalioù da bourchas aveadurioù ha marc’hadourezh koulz d’ar bigi ha d’an akipajoù.
Par des réseaux d’investisseurs, les armateurs mobilisent les capitaux utiles pour la flotte de pêche, le transport de main d’œuvre et de marchandises, ainsi que pour la commercialisation de la morue. 
Dre rouedadoù posterien e veze dastumet gant ar baramantourien an arc’hant a oa ezhomm evit al lestraz pesketa, evit kas al labourerien hag ar varc’hadourezh ha gwerzhañ ar moru.
Du recrutement jusqu’à l’avitaillement du navire, c’est toute une organisation qui se met en place, des centaines de navires qui, chaque année, prennent le large pour de longues campagnes de pêche.
Eus an tuta betek prenañ pourvezioù evit an akipajoù e voe diazezet ur mod da urzhiañ an traoù ha neuze ez ae bep bloaz kantadoù a vigi da skeiñ d’an donvor evit koulzadoù pesketa hir.
La pêche errante désigne la pêche pratiquée sur les bancs. 
Ar pesketaerezh baleant eo an doare pesketa a veze graet war ar bankeier.
Elle s’oppose à la pêche sédentaire par le fait que les hommes sont constamment en mer, à bord du navire porteur. 
Disheñvel e oa diouzh ar pesketaerezh divonedus rak gantañ e veze an dud war vor a-hed an amzer e bourzh ar vag douger.
Le navire se poste sur les zones où le poisson semble abondant. 
Mont a rae al lestr d’an takadoù lec’h ma seblante ar pesked bezañ puilh.
Si le poisson ne donne pas, il faut chercher ailleurs.
Pa ne veze ket kavet pesked e oa ret mont da glask da lec’h all.
Évolution des techniques, augmentation des captures.
Emdreiñ a ra an teknikoù, tapet e vez muioc’h-mui.
Les premiers navires pratiquant la pêche sur les bancs poissonneux de Terre-Neuve ont pour technique la pêche à la ligne depuis le bord, le voilier étant à la dérive.
Ar re gentañ a yae da besketa war bankeier an Douar-Nevez stank ar pesked enno, a rae gant linennoù diwar ar bourzh, tra m’edo ar vag dre lien o trivañ.
À partir du 18e siècle, depuis deux ou trois chaloupes mises à l’eau, les pêcheurs vont tendre des lignes dormantes munies de dizaines d’hameçons qu’ils relèvent après quelque temps.
Adalek an 18vet kantved ez ae ar besketaerien da stignañ, etre daou pe dri chaloud, linennoù hag a oa staget degadoù a higennoù outo ; war-lerc’h ur pennad amzer e vezent adsavet.
À la fin du 19e siècle, c’est le doris, embarcation légère que l’on empile en nombre à bord, qui permet à l’équipage de partir en mer à la journée tendre des lignes de plusieurs milliers de mètres.
E fin an 19vet kantved e veze berniet dorisoù, hag a zo barkoù skañv, e bourzh ar bigi. Ganto ez ae ar besketaerien war vor e-pad an deiz evit stignañ linennoù meur a vil metr hirder dezho.
Au 20e siècle, la généralisation du chalutage change la donne et permet d’augmenter encore plus largement les prises. 
Cheñchet e voe an doare da besketa en 20vet kantved p’en em lakaas an holl d’ober gant rouedoù-stlej. Diwar neuze e voe tapet muioc’h-mui a vorued c’hoazh.
Le chalut, longue poche réalisée dans un filet résistant, est traîné à l’arrière du navire prélevant sur les fonds le moindre banc de morues en un temps record. 
Ar rouedoù-stlej zo seier hir graet gant danvez solut hag a vez stlejet a-dreñv ar bigi. Ganto e vez tapet e strad ar mor an disterañ bankad morued, buanoc’h eget biskoazh.
Le poisson est déversé par tonnes sur le pont.
Skuilhet e vez neuze tonennadoù pesked war ar pont.
La conservation du poisson pendant la campagne.
Mirout ar pesked e-pad ar c’houlzad pesketa.
La morue est transformée, mais cette fois à bord, préparée sur le pont et salée dans la cale. 
E bourzh ar bigi eo e veze treuzfurmet ar morued, a veze difastet war ar pont ha sallet er strad.
On la nomme morue verte. 
Graet e vez moru glas anezho.
Les évolutions techniques engagées au début du 20e siècle permettront là aussi un changement important. 
Gant emdroadur an teknikoù adalek deroù an 20vet kantved e voe degaset ur cheñchamant a bouez.
La conservation dans le sel laisse place à la congélation. 
E-lec’h sallañ ar morued evit mirout anezho, e voent skornet.
Dans les années cinquante apparaissent les premiers chalutiers-usines avec un conditionnement commercial optimisé à bord.
E-kerzh ar bloavezhioù hanter-kant e voe graet gant ar chaluterioù greantel kentañ, enno peadra da bakata ar produioù evel zo dleet evit ar c’henwerzh.
La pêche sédentaire.
Ar pesketaerezh divonedus.
La pêche sédentaire, ou à la morue sèche, se caractérise par une occupation temporaire des côtes, l’établissement des activités de préparation et de séchage du poisson à terre et une migration saisonnière de la main-d’œuvre.
Evit pesketa en doare divonedus, a reer micher ar moru sec’h anezhañ ivez, en em stalier war an arvor e-pad ur mare, difastet ha sec’het e vez ar pesked war an douar. Rankout a ra al labourerien kuitaat o bro evit ur reuziad.
Apparue précocement sur les côtes de Terre-Neuve et du Canada, elle constitue véritablement le socle de l’économie morutière des ports normands-bretons jusqu’au 19e siècle, avant de disparaître au début du 20e siècle.
Abred-tre ez eus bet eus ar pesketaerezh-se war aodoù Kanada hag an Douar-Nevez, warnañ e oa diazezet evit gwir ar moruetaerezh er porzhioù eus Normandi hag eus Breizh betek an 19vet kantved, a-raok mont da get e deroù an 20vet.
La prise de possession assurée, l’aménagement du havre est l’étape préalable à la pêche. 
Ur wech en em staliet en ur mod asur e oa dav kempenn ur porzhig a-raok kregiñ da besketa.
L’échafaud ou chauffaud, bâtiment principal destiné à la livraison et à la transformation du poisson, est construit sur le bord du rivage pour faciliter l’accostage des embarcations et abriter les trancheurs et les saleurs. 
Savet e veze ar chafod, anezhañ ar batis pennañ lec’h ma veze degaset ha treuzfurmet ar pesked, war ribl ar mor abalamour da aesaat d’ar bigi kaeañ. Eno e laboure an didroc’herien hag ar sallerien.
Les étendues de galets ou les claies permettent de sécher les morues en plein air. 
Lakaet e veze ar morued da sec’hañ dindan an amzer war ar bili pe war glouedennoù.
En amont de cette chaîne de travail, les pêcheurs se chargent de trouver l’appât pour prendre les morues. 
A-raok ar steudad labour-se e oa dav d’ar besketaerien kavout bouedennoù evit tapout ar morued.
Quelques mois plus tard, le produit fini, un poisson plat et séché, facile à conserver, est débarqué dans les ports européens.
Un toullad mizioù war-lerc’h e veze dilestret ar produioù echu, da lavaret eo pesked plat ha sec’h, aes da virout, e porzhioù Europa.
Des installations saisonnières.
En em staliañ evit ur c’houlzad.
La pêche sédentaire entraîne la création d’une communauté humaine qui essaie d’organiser sa vie en toute autonomie durant la campagne. 
Lec’h ma veze pesketaet en doare divonedus e teue war wel ur gumuniezh tud hag a glaske aozañ o buhez en ur mod emren e-pad ar c’houlzad morueta.
Cuisines et logements, peu pérennes du fait des déplacements des pêcheurs d’une campagne à l’autre, sont construits saison après saison. 
Eus an eil bloaz d’egile e veze cheñchet plas gant ar besketaerien, gant se e ranked bep taol adsevel lojeiz ha keginoù ha ne badent nemet amzer ur reuziad.
Une réglementation est d’ailleurs mise en place assez tôt pour garantir aux pêcheurs des installations sans conflits avec leurs concurrents. 
Se zo kaoz ivez e voe diazezet reolennoù buan a-walc’h, d’ar besketaerien da c’hallout en em staliañ e lec’h-mañ-lec’h kuit da gaout bec’h gant o c’hevezerien.
Il n’en est pas toujours de même avec les Anglais ou les peuples autochtones.
Ne dremene ket ken plaen an traoù avat gant ar Saozon pe ar pobloù henvroat.
Les peuples rencontrés.
Ar pobloù a voe kejet ganto.
Avant l’arrivée des Scandinaves à Terre-Neuve, l’île est déjà habitée depuis six mille ans. 
A-raok ma vefe bet ar Skandinaviz en Douar-Nevez e oa annezidi war an an enezenn c’hwec’h mil bloaz a oa.
Les populations autochtones, nommées Skraelings au tournant du premier millénaire étaient certainement des Inuits originaires du Groenland. 
Sur a-walc’h ez ae an Inuited, deuet eus Greunland, d’ober ar boblañs henvroat a veze graet Skræling anezho war-dro ar bloavezh mil.
Les Inuits vivent alors en nomades entre la baie d’Hudson, le Labrador et le nord de Terre-Neuve, suivant la baleine, le phoque et le grand gibier, pour constituer leurs réserves de nourriture. 
Bevañ a rae an Inuited etre bae Hudson, al Labrador ha norzh an Douar-Nevez. Mont a rae ar gantreidi-se da-heul ar balumed, ar reuniged hag ar jiboez bras, abalamour d’ober o fourvezioù boued.
Les pêcheurs européens qui fréquentent ces rivages les retrouvent parfois durant leurs séjours sur la côte. 
A-wechoù en gavent tal-ha-tal gant ar besketaerien europat a zaremprede ar c’hornad, pa zegouezhe gant ar re-se tremen ur pennadig war an aodoù.
La rencontre n’est pas toujours pacifique.
Ne veze ket dalc’hmat darempredoù a beoc’h etrezo.
Peuple sédentaire chasseur et cueilleur, les Béothuks vivent à Terre-Neuve au début du 16e siècle. 
E penn kentañ ar 16vet kantved edo ar bobl divoneer ar Veotuked, anezho chaseourien-dastumerien, o vevañ en Douar-Nevez.
Leur population serait alors de 500 à 700 individus. 
Etre 500 ha 700 a dud e tleent bezañ da neuze.
Aperçus par les explorateurs européens, ils sont qualifiés de Peaux-Rouges en raison de l’ocre rouge dont ils se teignent le corps pour lutter contre les moustiques. 
Graet e voe Pennoù-Ruz anezho abalamour ma livent o c’horf gant okr ruz evit en em ziwall diouzh ar moustiked.
Gaspar Corte Real décrit plus précisément ces autochtones : Les gens de ce pays sont barbares et sauvages, de couleur blanche, qui toutefois se ternit à l’usage, à cause de la rigueur du froid.
Deskrivet int bet en un doare resisoc’h gant Gaspar Corte Real : Tud barbar ha gouez eo tud ar vro-se, gwenn eo o c’hroc’hen met dilufrañ a ra gant an amzer, abalamour ma vez yen-sklas eno.
Ils vivent sans religion et néanmoins croient les devins. 
Bevañ a reont hep relijion ha daoust da se e kredont an diouganerien.
Ils épousent leurs femmes sur la pudicité desquelles ils veillent fort soigneusement ; car ils sont soupçonneux de leur naturel. 
Dimeziñ a reont gant o maouezed a vez dalc’het tost dezho a-fet elevez ; rak tud diskredik int dre natur.
Ce peuple natif de l’archipel disparaîtra définitivement au début du 19e siècle.
Mont a reas ar bobl-se da get da vat e penn kentañ an 19vet kantved.
Un troisième groupe, les sédentaires Mi’kmaq, habite surtout le sud de Terre-Neuve et l’actuelle Nouvelle-Écosse. 
Un trede pobl, an divoneerien Mi’kmaq, a oa o vevañ dreist-holl e su an Douar-Nevez hag e Skos Nevez a vremañ.
Lors du voyage exploratoire de 1497, Giovanni Caboto en ramène trois en Angleterre. 
Giovanni Caboto, da-geñver e veaj ergerzhet e 1497, a zegasas tri anezho gantañ da Vro-Saoz.
Les Micmacs deviennent des familiers des Européens avec lesquels ils pratiquent la traite des fourrures dès 1519. 
Darempredoù ingal a voe etre Europiz ha Mikmaked evit kenwerzh ar feur adalek 1519.
Comme leurs frères de la grande famille algonquienne, ils resteront parmi les plus fidèles partenaires des Français.
Evel ar pobloù eus familh vras an Algonkined e voent e-touez migoned fealañ ar Frañsizien.
Les toutes premières images de la grande pêche – aujourd’hui disparues – sont présentées à l’Exposition universelle de 1900. 
Kinniget e voe ar skeudennoù kentañ eus ar vicher vras –  a zo kollet hiziv an deiz – da-geñver an diskouezadeg hollvedel e 1900.
Durant un siècle, le grand métier inspire réalisateurs de fiction comme documentaristes : trente-cinq documentaires, dix fictions et des dizaines de films amateurs ou d'actualités, offrant une vision parfois idéalisée de cette activité.
E-pad ur c’hantved e voe awenet ar realizatourien, koulz war dachenn ar faltazi hag an teulfilmoù, gant ar morueta : pemp teulfilm ha tregont, dek film faltazi ha meur a zek film gant amatourien pe keleier, hag a ziskouez a-wechoù ur sell kaeraet eus ar vicher-se.
Actualités filmées, "archives de la planète" ou films amateurs… un riche patrimoine.
Keleier filmet, "dielloù ar blanedenn" pe filmoù gant amatourien… ur glad pinvidik.